DIE HOOGSTE HOF VAN APPÈL
VAN SUID-AFRIKA
RAPPORTEERBAAR
Saaknommer :  220/2003
In die saak tussen :
CHRISTIAAN DE JONGH
APPELLANT
en
PIETER JOHANNES DU PISANIE NO
RESPONDENT
CORAM :
MARAIS, BRAND ARR et JONES WND AR
DATUM :
4 MEI 2004
GELEWER :
1 JUNIE 2004
Opsomming:  Regstelling van syferfout en gevolglike berekeningsfout in
uitspraak gelewer op 25 Mei 2004. Vervangende bevel in para 4.
_____________________________________________________
AANVULLENDE UITSPRAAK
BRAND AR/

BRAND AR :
[1] Dit het tot my kennis gekom dat ons uitspraak in hierdie saak
wat op 25 Mei 2004 gelewer is ('die uitspraak') 'n syferfout bevat
wat tot 'n berekeningsfout aanleiding gegee het. Die doel hiervan
is om dit reg te stel.
[2] Die syferfout het betrekking op Rabe se verlies aan
verdienste. In para 68.2 word geboekstaaf dat daar nie met die
'verhoorhof se toekenning van R1 906 225 onder hierdie hoof'
ingemeng moet word nie. Soos blyk uit para 2 van die uitspraak,
was die verhoorhof se toekenning onder hierdie hoof egter
inderwaarheid R1 096 225.
[3] Die berekeningsfout waartoe hierdie syferfout aanleiding
gegee het, verskyn in paras 68.4 en 68.5 van die uitspraak. In hul
juiste vorm moet hierdie paragrawe soos volg lui:
'4.
Koste van die kurator bonis
Dit is gemene saak dat die toekenning onder hierdie hoof gelyk moet wees
aan 7,8 persent van die vorige drie toekennings. Dit is (R1 588 020.70 +
R1 096 225 + R250 000 = R2 934 245.70 x 7,8%) = R228 871.16.
5.
Totaal
Hiervolgens
bedra
die
totale
bedrag
van
skadevergoeding
dus
R3 163 116.80.'

[4] In die lig van die voorgaande word die bevel van hierdie hof
in para 70 van die uitspraak vervang met die volgende:
'[70]
Gevolglik slaag die appèl met koste. Die verhoorhof se bevel word
tersyde gestel en vervang met die volgende:
"Vonnis word ten gunste van die eiser teen die verweerder soos volg
toegestaan:
(1)
R3 163 116.80 synde skadevergoeding;
(2)
Rente daarop teen die koers wat ingevolge die bepalings van die Wet
op Voorgeskrewe Rentekoers 55 van 1975 voorgeskryf word vanaf 14
dae na datum hiervan (synde 23 Desember 2000) tot datum van
betaling;
(3)
Geen kostebevel word op hierdie stadium gemaak nie."'
………………..
F D J BRAND
APPÈLREGTER
Stem saam:
Marais AR
Jones Wnd AR